FRISSS.hu ...minden Szombathelyről és környékéről / Megszökött egy rab a szombathelyi börtönből
FRISSS.HU / Frisss / Megszökött egy rab a szombathelyi börtönből
Megszökött egy rab a szombathelyi börtönből
Frisss/MTI/VMRFK - fotó: Frisss, VMRFK • 2017. július 12., szerda • 12:47 • •
börtön, Szombathely, Szombathelyi Országos Büntetés-végrehajtási Intézet, szökés, Vas megyei rendőr-főkapitányság
A büntetés-végrehajtási intézet és a rendőrség azonnal megkezdte a szökésben lévő férfi felkutatását.
Munkavégzés közben engedély nélkül távozott egy elítélt a Szombathelyi Országos Büntetés-végrehajtási (bv) Intézet közelében található hulladékválogató-üzemből szerdán - közölte a Büntetés-végrehajtás Országos Parancsnoksága az MTI-vel. Az elítélt a börtön által szervezett foglalkoztatási program keretében, külső munkaterületen végzett munkát, ahonnan ismeretlen helyre távozott. A büntetés-végrehajtási intézet és a rendőrség azonnal megkezdte a felkutatását. Hétfőn az állampusztai bv-intézet egyik rabja szökött meg a közeli sertéstelep területén végzett munka közben, de Akasztón elfogták, és fogolyszökés gyanúja miatt indítottak ellene büntetőeljárást.
A Vas Megyei Rendőr-főkapitányság az alábbi közleményben kéri a lakosság segítségét:
„A Szombathelyi Országos Büntetés-végrehajtási Intézet egyik fogvatartottja 2017. július 12-én délelőtt engedély nélkül távozott a börtön közelében található hulladékválogató üzemből. A fogvatartott – aki jogerős szabadságvesztés büntetését töltötte a szombathelyi bv. intézetben – a börtön által szervezett foglalkoztatási program keretében, külső munkaterületen végzett munkát, ahonnan ismeretlen helyre távozott. A büntetés-végrehajtási intézet és a rendőrség azonnal megkezdte a fogvatartott felkutatását, amely jelenleg is tart. Kérjük, hogy aki bármilyen információval rendelkezik az alábbi képen látható keresett személyről, haladéktalanul jelentkezzen a 112-es, ingyenesen hívható telefonszámon.”